OpenLLM-France/wikimedia huggingface dataset:
# Dactylorhiza

Dactylorhiza és un gènere d'orquídies que inclou unes seixanta espècies, les quals estan estretament relacionades amb el gènere Orchis. El nom Dactylorhiza procedeix de les paraules gregues "daktylos" (dit) i "rhiza" (arrel). Això és per la forma dels dos tubercles subterranis que caracteritza les espècies del gènere. Dactylorhiza va estar anteriorment classificada dins del gènere Orchis. Es distribueixen des d'Europa fins a Àsia central. Aquestes orquídies es troben distribuïdes al llarg de la zona subàrtica i la part temperada de l'hemisferi nord: a Europa, des d'Escandinàvia fins al nord d'Àfrica; fins i tot a Madeira, Islàndia, oest d'Àsia, nord d'Àsia, l'Himàlaia, Amèrica del Nord i també a Alaska.
Són d'hàbit terrestre i tenen tubercles. Aquestes orquídies terrestres es desenvolupen en sòls bàsics i prats humits, llindes de boscos i en àrees on l'arbreda està aclarint-se. En aquestes gruixudes tiges subterrànies poden emmagatzemar gran quantitat d'aigua, que els permeten sobreviure en condicions de sequera. Tenen grans fulles lanceolades, i en la majoria de les espècies, també clapejades. Desenvolupen una tija llarga que aconsegueix una alçada de 70-90 cm. Les fulles de la part superior són més petites que les fulles més baixes de la tija.
La inflorescència, comparada amb la longitud de la planta, és més aviat curta, i és un raïm compacte amb unes 25-50 flors. Aquestes es desenvolupen a partir d'uns capolls axil·lars. Els colors predominants són gradacions del rosa roent, clapejats amb taques més fosques.

## Bibliografia

* Leroy-Terquem, Gerald and Jean Parisot. Orchids: Care and Cultivation. London: Cassel Publishers Ltd., 1991.
* Schoser, Gustav. Orchid Growing Basics. New York: Sterling Publishing Co., Inc., 1993.
* White, Judy. Taylor's Guide to Orchids. Frances Tenenbaum, Sèries Editor. New York: Houghton-Mifflin, 1996.
* The Illustrated Encyclopedia of Orchids by Alec Pridgeon. Published by the Timber Press.
* The Manual Of Cultivated Orchid Species By Bechtel, Cribb and Launert, Published by The MIT Press.
* Williams, N. H. 1972. A reconsideration of Ada and the glumaceous brassias. Brittonia 24: 93–110.
# Dactylopus dactylopus

Dactylopus dactylopus és una espècie de peix de la família dels cal·lionímids i de l'ordre dels perciformes.

## Morfologia

* Els mascles poden assolir 30 cm de longitud total.

## Hàbitat

És un peix marí, de clima tropical i associat als esculls de corall que viu entre 1-55 m de fondària.

## Distribució geogràfica

Es troba des del Japó fins al nord-oest d'Austràlia.

## Observacions

És inofensiu per als humans.

## Referències

* 1 2 3 4 FishBase (anglès)
* ↑ Allen, G.R. i R. Swainston, 1988. The marine fishes of north-western Australia: a field guide for anglers and divers. Western Australian Museum, Perth. 201 p.
* ↑ Myers, R.F., 1999. Micronesian reef fishes: a comprehensive guide to the coral reef fishes of Micronesia. Coral Graphics, Barrigada, Guam. 330 p.
* ↑ Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.
# Deserts i matollars xeròfils

Un desert i matollar xeròfils és un bioma caracteritzat per necessitar molt poca humitat. Els deserts i matollars xeròfils reben menys de 250 litres de pluja a l'any i tenen un clima àrid o hiperàrid amb un gran dèficit d'humitat, on la pèrdua d'aigua per evapotranspiració potencial excedeix la humitat rebuda en forma de pluja. Aquest bioma apareix en zones amb climes tropicals subtropicals i temperats. El sòl del desert tendeix a ser sorrenc o rocallós, i amb baixa matèria orgànica. Són comuns els sòls salins o alcalins. Les plantes i animals tenen adaptacions a l'escassa humitat. Les regions hiperàrides pràcticament no tenen vegetació ni vida animal. La vegetació dels deserts és difusa i és de tipus xeròfit. Sovint els animals tenen hàbits nocturns.

## Ecoregions de deserts i matollars xeròfils

* Afrotropical
* Australàsia
* Indomalaia
* Neàrtica
* Neotropical
* Paleàrtica

## Referències

* ↑ Merriam-Webster.com Merriam-Webster Dictionary definition of xeric

## Enllaços externs

* Deserts and xeric shrublands (World Wildlife Fund)
* Map of the ecozones
* Index to Deserts & Xeric Shrublands at bioimages.vanderbilt.edu Arxivat 2012-09-05 a Wayback Machine.
* Xeric World Arxivat 2009-01-29 a Wayback Machine. Online Community focused on the study of Xeric Plant Species.
# Diekkampgraben

El Diekkampgraben és un rierol d'Alemanya, que neix al barri de Volksdörp al costat de la reserva natural del Volksdörper Diekwischen i que desemboca al Berner Au al mateix nucli. Desguassa via el Wandse, l'Alster i l'Elba al mar del Nord.
Comparteix la història geològica del Saselbek i del Gussau: un rierol d'aigua fosa que va excavar una vall túnel sota la glacera que cobria el territori al Plistocè. El seu nom prové del lloc dit Diekkamp (=camp de l'estany) i Graben (=fossat).
# Desigualtat de Bessel

En matemàtiques, especialment en anàlisi funcional, la desigualtat de Bessel és una proposició sobre els coeficients d'un element $x$ en un espai de Hilbert respecte a una successió ortonormal.
Sigui $H$ un espai de Hilbert, i suposi's que $e_{1},e_{2},...$ és una seqüència ortonormal en $H$. Llavors, per a tot $x$ de $H$ es compleix que
    $\sum _{k=1}^{\infty }\left\vert \left\langle x,e_{k}\right\rangle \right\vert ^{2}\leq \left\Vert x\right\Vert ^{2}$
on <·, ·> denota el producte interior en l'espai de Hilbert $H$. Si es defineix la suma infinita
    $X'=\sum _{k=1}^{\infty }\left\langle x,e_{k}\right\rangle e_{k},$
la desigualtat de Bessel ens diu que aquesta sèrie matemàtica convergeix.
Per a una successió ortonormal completa (és a dir, per una successió ortonormal que alhora és una base ortonormal de $H$), hom té la identitat de Parseval, que reemplaça la desigualtat per una igualtat (i conseqüentment $x'$ amb $x$).
En àlgebra lineal la desigualtat de Bessel estipula que donat un espai vectorial V amb producte interior definit, donada $\beta =\{\beta _{1},\beta _{2},...,\beta _{n}\}$ un subconjunt ortonormal de V, es compleix que per a tot x de V:
    $\lVert x\lVert ^{2}\geq \sum _{i=1}^{n}\|\langle x,\beta _{i}\rangle \|^{2}$.

## Referències

* ↑ Saxe, Karen. Beginning Functional Analysis (en anglès). Springer Science & Business Media, 07-12-2001, p. 82. ISBN 9780387952246.
* ↑ Zorich, Vladimir A.; Cooke, R. Mathematical Analysis II (en anglès). Springer Science & Business Media, 22-01-2004, p. 508–509. ISBN 9783540406334.
* ↑ Vetterli, Martin; Kovačević, Jelena; Goyal, Vivek K. Foundations of Signal Processing (en anglès). Cambridge University Press, 04-09-2014, p. 83. ISBN 9781139916578.
# Desigualtat de Bonse

En la teoria de nombres, la desigualtat de Bonse, en honor de H. Bonse, relaciona la mida d'un primorial amb el nombre primer més petit que no apareix en la seva descomposició en factors primers. Indica que si $p_{1},...,p_{n},p_{n+1}$són els nombres primers $n+1$ més petits i $n\geq 4$, llavors
    $p_{1}\cdots p_{n}>p_{n+1}^{2}.$
(els punts anteriors mostren un primorial de $p_{n}$)

## Referències

* ↑ Bonse, H. «Über eine bekannte Eigenschaft der Zahl 30 und ihre Verallgemeinerung». Archiv der Mathematik und Physik, 3, 12, 1907, pàg. 292–295.

## Bibliografia

* Uspensky, J. V.; Heaslet, M. A.. Elementary Number Theory. Nova York: McGraw Hill, 1939, p. 87.
* Zhang, Shaohua. A new inequality involving primes, 2009.
# Desigualtat

«Desigualtat» té aquests significats:
* Desigualtat matemàtica, expressió que determina la mida relativa o l'ordre de dos termes i que es compleix només per certs valors de les variables.
* Desigualtat econòmica
* Desigualtat social
* Desigualtat de gènere
# Dorsa Lister

La Dorsa Lister és una dorsa situada a 20,3° N 23,8° E a la Lluna, al sud de la Mare Serenitatis. Té una longitud de 180 km i va rebre el nom del metge i naturalista anglès Martin Lister el 1976.

## Referències

* ↑ "Dorsa Lister". Gazetteer of Planetary Nomenclature. USGS Astrogeology Research Program. (anglès)

## Enllaços externs

* LAC-42
* Dorsa Lister en The Moon Wiki

## Vegeu també

* Selenografia
# Diffa

* Per a altres significats, vegeu «Diffa (regió)».
Diffa és una ciutat i comuna urbana a l'extrem sud-est de Níger, prop de la frontera d'aquest país amb Nigèria, amb una població de 23.600 (2004). És la seu administrativa tant de la regió de Diffa, i el més petit departament de Diffa. Diffa marca l'extrem oriental de la secció pavimentada de la carretera nacional 1, la principal carretera a l'est a l'oest a través del Níger, encara que el tram comprès entre Zinder i Diffa només és parcialment pavimentada en alguns llocs. La RN 1 continua cap al nord de N'Guigmi més de 100 km. Maine-Soroa, l'altra ciutat important de la Regió, es troba a menys de 100 km a l'oest de Diffa. La frontera amb Nigèria, a la ciutat nigeriana de Duji, és de 5,5 km al sud de Diffa. L'aeroport de Diffa és al nord de la ciutat.

## Referències

* ↑ Decalo, Samuel. Historical Dictionary of the Niger (3rd ed.). Boston & Folkestone: Scarecrow Press, 1997. ISBN 0-8108-3136-8. $^{:p.120}$
* ↑ Geels, Jolijn. Niger. Chalfont St Peter, Bucks / Guilford, CT: Bradt UK / Globe Pequot Press, 2006. ISBN 978-1-84162-152-4. $^{:pp.227-231}$
# Destrangis (àlbum)

Destrangis és el segon disc del duo català Estopa que es va publicar el 2001, i va vendre més de 2.000.000 còpies. El 2002, es va publicar la reedició Más Destrangis, que conté un total de 16 cançons, de les quals, tres són inèdites a la primera versió de Destrangis.

## Posició en llistes

| Llistes (2001) | Amillor posició |
| Espanya (PROMUSICAE) | 1 |

## Certificacions

| País | Organisme certificador | Certificació | Vendes certificades | Ref |
| Espanya | PROMUSICAE | 5x Platí | 500.000 | |

## Referències

* ↑ Billboard - Destrangis, 24 de novembre de 2001, p. 63 (47).
* ↑ «Destrangis sales certification in Spain». Productores de Música de España, 19-08-2007. Arxivat de l'original el 5 de maig de 2012. [Consulta: 5 juny 2021].
# Distribució de Pareto generalitzada

En estadística, la distribució de Pareto generalitzada (GPD) és una família de distribucions de probabilitat contínues. Sovint s'utilitza per modelar les cues d'una altra distribució. S'especifica per tres paràmetres: ubicació $\mu$, escala $\sigma$, i forma $\xi$. De vegades només s'especifica per l'escala i la forma i de vegades només pel seu paràmetre de forma. Algunes referències donen el paràmetre de forma com $\kappa =-\xi \,$.

## Definició

La funció de distribució acumulada estàndard (cdf) de la GPD es defineix per
$F_{\xi }(z)={\begin{cases}1-\left(1+\xi z\right)^{-1/\xi }&{\text{per a }}\xi \neq 0,\\1-e^{-z}&{\text{per a }}\xi =0.\end{cases}}$
on hi ha el suport $z\geq 0$ per $\xi \geq 0$ i $0\leq z\leq -1/\xi$ per $\xi <0$ . La funció de densitat de probabilitat corresponent (fdp) és
$f_{\xi }(z)={\begin{cases}(1+\xi z)^{-{\frac {\xi +1}{\xi }}}&{\text{per a }}\xi \neq 0,\\e^{-z}&{\text{per a }}\xi =0.\end{cases}}$

## Caracterització

La família de distribucions a escala de localització relacionada s'obté substituint l'argument z per ${\frac {x-\mu }{\sigma }}$ i ajustant el suport en conseqüència.
La funció de distribució acumulada de $X\sim GPD(\mu ,\sigma ,\xi )$ ($\mu \in \mathbb {R}$, $\sigma >0$, i $\xi \in \mathbb {R}$) és
$F_{(\mu ,\sigma ,\xi )}(x)={\begin{cases}1-\left(1+{\frac {\xi (x-\mu )}{\sigma }}\right)^{-1/\xi }&{\text{per a }}\xi \neq 0,\\1-\exp \left(-{\frac {x-\mu }{\sigma }}\right)&{\text{per a }}\xi =0,\end{cases}}$
on el suport de $X$ és $x\geqslant \mu$ Quan $\xi \geqslant 0\,$, i $\mu \leqslant x\leqslant \mu -\sigma /\xi$ Quan $\xi <0$.
La funció de densitat de probabilitat (fdp) de $X\sim GPD(\mu ,\sigma ,\xi )$ és
$f_{(\mu ,\sigma ,\xi )}(x)={\frac {1}{\sigma }}\left(1+{\frac {\xi (x-\mu )}{\sigma }}\right)^{\left(-{\frac {1}{\xi }}-1\right)}$
de nou, per $x\geqslant \mu$ Quan $\xi \geqslant 0$, i $\mu \leqslant x\leqslant \mu -\sigma /\xi$ Quan $\xi <0$.
La fdp és una solució de l'equació diferencial següent:
$\left\{{\begin{array}{l}f'(x)(-\mu \xi +\sigma +\xi x)+(\xi +1)f(x)=0,\\f(0)={\frac {\left(1-{\frac {\mu \xi }{\sigma }}\right)^{-{\frac {1}{\xi }}-1}}{\sigma }}\end{array}}\right\}$

## Referències

* ↑ Coles, Stuart. An Introduction to Statistical Modeling of Extreme Values (en anglès). Springer, 12-12-2001, p. 75. ISBN 9781852334598.
* ↑ Dargahi-Noubary, G. R. «. An Introduction to Statistical Modeling of Extreme Values». Mathematical Geology, 21, 8, 1989, pàg. 829–842. DOI: 10.1007/BF00894450.
* ↑ Hosking, J. R. M.; Wallis, J. R. «"Parameter and Quantile Estimation for the Generalized Pareto Distribution"». Technometrics, 29, 3, 1987, pàg. 339–349. DOI: 10.2307/1269343. JSTOR: 1269343.
* ↑ Davison, A. C.. «Modelling Excesses over High Thresholds, with an Application». A: de Oliveira. Statistical Extremes and Applications (en anglès). Kluwer, 30-9-1984, p. 462. ISBN 9789027718044.
* ↑ Embrechts, Paul. Modelling extremal events for insurance and finance (en anglès), 1-1-1997, p. 162. ISBN 9783540609315.
# Districte de Cayo

El districte de Cayo és un dels sis districtes en què es divideix el territori de Belice. La capital del districte és la ciutat de San Ignacio.

## Geografia

Dins del territori del districte s'hi troba la capital nacional Belmopán, la capital del districte San Ignacio, la vila de Benque Viejo del Carmen i els pobles de San Antonio, Valle de Paz, St. Margret's, Roaring Creek, Albaina, San José Succotz, Arenal, Buena Vista, Calla Creek, Chorro, Dry Creek Bank, Garbutt's Falls, Spanish Lookout, Toro, Vaca i Providencien.
El districte de Cayo també té al seu territori les ruïnes maies de Xunantunich, Cahal Pech, Caracol i El Pilar. Alguns rius importants de Cayo són el riu Macal i el riu Mopán.

## Importància i ubicació

El districte de Cayo és sobretot una àrea agrícola, sent les seves principals collites les fruites cítriques, (taronges i mandarines), així també com a plàtans. Recentment s'ha trobat petroli a Spanish Lookout i actualment està en producció. A més de les ruïnes esmenades hi ha 2 reserves naturals importants, el parc nacional Blue Hole i el parc nacional Guanacaste. L'ecoturisme és també una part integral de l'economia de la regió.

## Demografia

D'acord amb les dades del cens de l'any 2010, vivien al districte unes 70.157 persones, de les quals 44.445 eren d'origen hispanoamericà, representant el 63,4% de la població. En 2000 el districte de Cayo tenia 53.715 habitants.

## Referències

* ↑ http://www.statisticsbelize.org.bz/dms20uc/dynamicdata/docs/20110505004542_2.pdf

## Enllaços externs

* Mapa Arxivat 2020-02-01 a Wayback Machine.
* Cayosouth.com
* GoToCayoBelize.com Arxivat 2019-09-07 a Wayback Machine.
# Dublin (Ohio)

Dublin és una població dels Estats Units a l'estat d'Ohio. Segons el cens del 2008 tenia 38.536 habitants.

## Demografia

Segons el cens del 2000, Dublin tenia 31.392 habitants, 11.209 habitatges, i 8.675 famílies. La densitat de població era de 573,9 habitants/km².
Dels 11.209 habitatges en un 46,6% hi vivien nens de menys de 18 anys, en un 70,7% hi vivien parelles casades, en un 5% dones solteres, i en un 22,6% no eren unitats familiars. En el 18,5% dels habitatges hi vivien persones soles el 3,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,8 i el nombre mitjà de persones que vivien en cada família era de 3,24.
Per edats la població es repartia de la següent manera: un 32,1% tenia menys de 18 anys, un 4,8% entre 18 i 24, un 33,4% entre 25 i 44, un 24,3% de 45 a 60 i un 5,4% 65 anys o més.
L'edat mediana era de 35 anys. Per cada 100 dones de 18 o més anys hi havia 96,4 homes.
La renda mediana per habitatge era de 91.162 $ i la renda mediana per família de 104.829 $. Els homes tenien una renda mediana de 75.279 $ mentre que les dones 43.903 $. La renda per capita de la població era de 41.122 $. Aproximadament el 2,1% de les famílies i el 2,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dublin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Dublin». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Dècada del 530
## Esdeveniments

* Construcció de Santa Sofia (Istanbul)
* Expansió dels francs
* L'Imperi Romà d'Orient declara la guerra als ostrogots i firma la pau amb els perses
* Canvis en el clima provoquen grans erupcions volcàniques
* Promulgació del Codi Justinià

## Personatges destacats

* Benet de Núrsia
* Gelimer
* Justinià I
# Dècada del 520
## Esdeveniments

* Unificació del Japó
* Tancament de la darrera escola del neoplatonisme
* Corpus Juris Civilis, recull de lleis de Justinià I
* Revoltes internes entre els àvars

## Personatges destacats

* Belisari
* Benet de Núrsia
* Hilderic (rei dels vàndals)
* Keitai
# Dofí rostrat

El dofí rostrat (Steno bredanensis) és un dofí bastant gran que viu en aigües profundes càlides i tropicals d'arreu del món. L'espècie fou descrita per Georges Cuvier el 1823. El nom genèric Steno, l'únic membre del qual és aquesta espècie, significa 'estret' en grec, en referència al musell de l'animal, que és un caràcter diagnòstic de l'espècie. El nom específic és en honor de van Breda, que estudià les obres de Cuvier.

## Referències

* 1 2 3 Würsig, Bernd; Perrin, William F.; Thewissen, J. G. M. Encyclopedia of Marine Mammals (en anglès). Academic Press, 2009-02-26. ISBN 978-0-08-091993-5.
Espècies vivents de cetacis :
Regne Animalia  · Embrancament Chordata  · Classe Mammalia  · Infraclasse Eutheria  · Superordre Laurasiatheria  · (sense categoria) Artiodactyla  · (sense categoria) Whippomorpha :
Subordre Mysticeti :
Subordre Odontoceti (continua més avall) :
Subordre Odontoceti (contina més amunt) :
# Districte de Kukës

Kukës és un dels 36 districtes que formen Albània. La seva capital és Kukës.
Està situat al nord-est del país i té una població de 64.000 habitants (2004) i una extensió de 956 km².
Aquest districte marca els límits que separen Albània de Kosovo. Degut a aquesta proximitat, molts ciutadans procedents de Kosovo s'hi troben refugiats.
# Djada

Djada és una tribu d'Aràbia, principalment del Iemen, amb diverses clans entre els amir ben sasaa i els amiri.

## Amiri

Els amiri són una tribu del Iemen, subtribu dels Djada, que ocupen el país anomenat Shafil, amb capital a Bilad Shafil, situat al nord d'Aden a una zona d'uns 25 km al sud de l'antiga frontera entre el Iemen del Nord i el Iemen del Sud. Estant governat per un emir, que troba el seu origen en un mameluc dels imams zaidites del Iemen, que fou reconegut com a cap pels amiri i va restablir l'orde al districte al segle xviii. L'emir té residència a Dhala.

## Àmir ibn Sàssaa

Els Àmir ibn Sàssaa (en àrab ʿĀmir b. Ṣaʿṣaʿa) fou una confederació de tribus d'Aràbia centro-occidental. La confederació ja és esmentada vers el 547 en una inscripció d'Abraha del Iemen. Ocupaven la regió al sud de les muntanyes entre Ryad i la Meca. D'aquesta confederació van sorgir diverses tribus que van emigrar al segle vi i VII.
Amb la conquesta musulmana es van produir noves emigracions (segles VIII i IX) i alguns grups van arribar fins a la península Ibèrica (els Ukayl) i altres van arribar a Pèrsia (Djada i Kushayr). Algunes fraccions van ocupar Síria i la zona de l'Eufrates (Kilab, Kushayr, Adjlan, Ukayl, Numayr); els Banu Kilab o Kilabites a Síria van originar la dinastia Mirdàsida; també els Numayr i els Ukayl van fundar dinasties (Ukaylites, Numayrites).
Les expedicions dels càrmates van provocar una nova sèrie d'emigracions, entre els quals els Banu l-Muntafik establerts a l'Iraq.

## Vegeu també

* Khafadja
* Quxayr

## Bibliografia

* Encyclopaedia of Islam, Brill Publishers, Leiden, s.v. «ʿĀmir b. Ṣaʿṣaʿa».
# Doische

Doische (en való Dweche) és un municipi belga de la Província de Namur a la regió valona. Comprèn les localitats de Doische, Gimnee, Gochenée, Matagne-la-Grand, Matagne-la-Petite, Niverlée, Romerée, Soulme, Vaucelles i Vodelée. L'1 de gener del 2024 tenia 2.950 habitants.

## Referències

* ↑ «BEVOLKINGSCIJFERS PER PROVINCIE EN PER GEMEENTE OP 1 JANUARI 2024 / CHIFFRES DE LA POPULATION PAR PROVINCE ET PAR COMMUNE, A LA DATE DU 1er JANVIER 2024» (en francès i neerlandès). Ministeri d'Interior de Bèlgica, 27-01-2024. [Consulta: 22 setembre 2024].
# E-Boks Sony Ericsson Open 2011

El Torneig de Copenhaguen 2011, oficialment conegut com a e-Boks Sony Ericsson Open 2011, és un esdeveniment de tennis femení sobre pista de moqueta que pertany als International tournaments de la WTA. La segona edició del torneig es va celebrar entre el 4 i el 12 de juny de 2011 al Farum Arena de Copenhaguen, Dinamarca.
La tennista local Caroline Wozniacki va defensar el títol aconseguit en l'edició anterior i també ha guanyar el cinquè títol de la temporada.

## Quadre individual femení

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | C. Wozniacki | 7 | 6 | |
| | A. Kerber | 6$^4$ | 3 | | 1 | C. Wozniacki | 6 | 6 | |
| | Z. Kučová | 6 | 4 | 1 | 8 | A. Brianti | 0 | 1 | |
| 8 | A. Brianti | 3 | 6 | 6 | | | | | | 1 | C. Wozniacki | 6 | 6 | |
| 3 | B. Mattek-Sands | 6¹ | 6 | 7 | | | | | | Q | M. Barthel | 1 | 2 | |
| | J. Larsson | 7 | 0 | 6⁵ | 3 | B. Mattek-Sands | 6 | 3 | 4 | | | | | |
| Q | M. Barthel | 7 | 6 | | Q | M. Barthel | 1 | 6 | 6 | | | | | |
| 5 | Záhlavová-Strýcová | 6² | 4 | | | | | | | | | | | | 1 | C. Wozniacki | 6 | 6 |
| Q | G. Voskobóieva | 3 | 6 | 3 | | | | | | | | | | | 4 | L. Šafářová | 1 | 4 |
| | S. Zhang | 6 | 2 | 6 | | S. Zhang | 6 | 0 | 6⁵ | | | | | |
| | M. Krajicek | 7 | 4 | 2 | 4 | L. Šafářová | 4 | 6 | 7 | | | | | |
| 4 | L. Šafářová | 6$^4$ | 6 | 6 | | | | | | 4 | L. Šafářová | 1 | 6 | 6 |
| | S. Halep | 3 | 7 | 5 | | | | | | | P. Martić | 6 | 4 | 2 |
| | P. Martić | 6 | 5 | 7 | | P. Martić | 6 | 4 | 6 | | | | | |
| | A. Bondarenko | 6 | 1 | 6 | | A. Bondarenko | 4 | 6 | 3 |
| | K. Wörle | 0 | 6 | 2 | | | | | |

## Quadre doble femení

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final |
| 1 | Bethanie Mattek-Sands Melanie Oudin | 1 | r | |
| | Kristina Mladenovic Katarzyna Piter | 6 | | | | Kristina Mladenovic Katarzyna Piter | 6 | 7 |
| | Jessica Moore Xu Yifan | 6 | 0 | [13] | | Jessica Moore Xu Yifan | 4 | 5 |
| | Alexandra Panova Tatsiana Putxak | 3 | 6 | [11] | | | | | | Kristina Mladenovic Katarzyna Piter | 3 | 3 |
| | Līga Dekmeijere Zhang Shuai | 2 | 1 | | | | | | 2 | Johanna Larsson Jasmin Wöhr | 6 | 6 |
| | Alexa Glatch Ahsha Rolle | 6 | 6 | | | Alexa Glatch Ahsha Rolle | 2 | 4 |
| WC | Malou Ejdesgaard Caroline Wozniacki | 4 | 2 | | 2 | Johanna Larsson Jasmin Wöhr | 6 | 6 |
| 2 | Johanna Larsson Jasmin Wöhr | 6 | 6 | | | | | |
Copenhaguen :
2010
2011
2012 :
Sony Ericsson WTA Tour 2011
< 2010
2012 > :
WTA Tour Championships, Istanbul  · WTA Tournament of Champions, Bali :
# E-Plus

* Aquest article tracta sobre l'operador de telecomunicacions. Si cerqueu el programa P2P, vegeu «EMule Plus».
E-Plus era un operador de telecomunicacions mòbil en Alemanya. Amb 15.0 milions de subscriptors el 2007, E-Plus era el tercer operador mòbil més gran d'Alemanya, després de T-Mobile (30.7 milions de subscriptors) i de Vodafone (30.4 milions de subscriptors). Pertanyia al grup neerlandès KPN fins que l'octubre de va ser adquirida per Telefónica Deutschland Holding.
Van concedir a la companyia la primera llicència DCS-1800 (GSM-1800 retitulat posterior) d'Alemanya el 1993. Un terme de la llicència era que cap altre operador de xarxa mòbil podria ser iniciat en el termini de tres anys del començament de la xarxa.

## Competidors

* T-Mobile
* Vodafone
* O2

## Enllaços externs

* E-Plus (alemany)